Foto: FaH

U POSLJEDNJIH nekoliko dana, na različitim lokacijama akvatorija koje je pod nadzorom Policijske uprave dubrovačko-neretvanske, pronađena je veća količina paketa marihuane.

Paketi su umotani u pvc foliju i objepljeni selotejp trakom, a količina pronađene marihuane, natopljene morem, je 267 kg.

"Paketi su u 11 navrata pronađeni od posade pomorske policije i građana uz obalu otoka Lastova, Mljeta, Korčule i Lokruma. Nakon prvog pronalaska pomorska policija je intenzivirala obilazak cjelokupnog akvatorija u cilju pronalaska sumnjivih paketa i spriječavanja moguće zlouporabe", obavijestila je dubrovačka policija.

Tekst se nastavlja ispod oglasa

Policija poziva građane da u slučaju uočavanja sumnjivih paketa o tome obavijeste policiju na broj 192 ili da se jave u najbližu policijsku postaju.

Policija provodi kriminalističko istraživanje, a o pronalsku je obaviješteno nadležno državno odvjetništvo u Dubrovniku.